open-index/open-wikipedia-markdown huggingface dataset:
הילת הפטמה

**הִלַּת הַפִּטְמָה**, **שִׁטְחוֹן הַשָּׁד**, **עטרה** או **אראולה** (באנגלית: **Areola**; בלטינית: *Areola mammae*) היא האזור הפיגמנטי בשד סביב הפטמה. צורתה מעגלית או דמוית-ביצה, והיא שונה משאר רקמת העור שסובבת אותה לא רק בצבעה, אלא גם בהרכב הרקמה שלה.

הילת הפטמה מופיעה בחזה בקרב נשים וגברים כאחד, ולה קשת של גוונים.

## פיזיולוגיה ואנטומיה
באראולה קיימים בלוטות שונות וזקיקי שיער.

תפקידו של הדרמיס המיוחד של האראולה הוא להגן על עור השד הרגיל מפני שחיקה, היסדקות וגירוי.
ממוזער|134x134 פיקסלים|תקריב של פטמה והילת הפטמה באישה
בהילת הפטמה ישנם שלושה סוגים של בלוטות:
* בלוטות זעה אפוקריניות.
* בלוטות החלב המסוגלות - המכונות בלוטות מונטגומרי - המיועדות לסיכוך הפטמה. פתחים על-פני האראולה של בלוטות אלו נקראים גבשושיות מונטגומרי/מורגגני (Morgagni tubercles), הן קטנות (קוטר של 1–2 מ"מ). סתימה של גבשושיות אלה עלולה להוביל לדלקת חריפה, נוזל צלול או שחמחם עלול להיפלט מהאראולה (הפרשות פטמה) ועלולה להתפתח מסה תת-אראולרית - ציסטת מונטגומרי.
* בלוטות החלב הראשיתיות, מהן משתחרר חלב בזמן ההנקה.

תפקיד נוסף של אראולה הוא להכיל קולטנים מכניים המותאמים לאט המפעילים הפרשת אוקסיטוצין במהלך ההנקה.

המכלול הפטמי-אראולרי (הפטמה ביחד עם הילת הפטמה) מכיל קצות עצבים סנסוריאליים רבים.

## צבעים
ממוזער|מגוון צורות וגוונים של הילות פטמה
צבעי וגווני הילות הפטמה עשויים לנוע בין ורוד, אדום, חום שוקולד, חום כהה או כמעט שחור, אך בדרך כלל הן נוטות להיות בהירות יותר בקרב אנשים עם גוני עור בהירים יותר וכהות יותר בקרב אנשים עם גוני עור כהים יותר. אפשר שהסיבה לצבע השונה משאר העור בחלק זה של השד, היא במטרה להפוך את אזור הפטמה לגלוי יותר עבור התינוק היונק.

## גודל וצורה
גודלן וצורתן של הילות הפטמה גם הן משתנות מאוד, כאשר בקרב נשים בדרך כלל גדולות יותר מאלו של גברים ושל ילדות טרום גיל ההתבגרות. אראולות אנושיות הן לרוב עגולות בצורתן, אך אצל נשים רבות הן גדולות ואליפטיות.

הקוטר הממוצע של הילות פטמה בזכרים הוא סביב 2.8 ס"מ; לנשים בוגרות מינית בממוצע 3.81 ס"מ. לנשים מניקות ולנשים עם שדיים גדולים במיוחד, עשויות להיות אראולות גדולות יותר. הקוטר יכול לעלות גם על 10 ס"מ.

## מחלות
מחלת פאג'ט היא מצב ממאיר אשר כלפי חוץ עלול להופיע כאקזמה, עם שינויים בעור הכוללים את האראולה והפטמה.

## קישורים חיצוניים

## הערות שוליים

קטגוריה:פטמה
אורידיקה

**אֶוּרִידִיקֶה** (יוונית עתיקה: **Εὐρυδίκη**) היא דמות במיתולוגיה היוונית, אָוּלוֹנִיאַדַה, נימפה של האחו ההררי והעמקים הירוקים. אשתו של אורפאוס, שמנסה להחזירה מהשאול באמצעות המוזיקה שלו.
[ממוזער|שמאל|250px| אורידיקה המבוהלת מוכשת על ידי נחש בפסל של [יוהאן וילהלם בייר בארמון שנברון]]

## דמותה
לפי המיתוס בשובו של אורפאוס ממסע הארגונאוטים הוא נשא לאישה את הנימפה אורידיקה אותה אהב אהבה עזה. אריסטיוס ראה אותה ובהשפעתו הכיש אותה צפע והיא מתה.

לפי גרסה אחרת רדף אחריה סאטיר ביער בניסיון לאנוס אותה, ובעת מנוסתה היא לא שמה לב ודרכה על נחש ארסי שהכיש אותה והיא מתה והגיעה לשאול.

אורפאוס, בעודו ממתין לה ביום חתונתו, קיבל את ההודעה המרה על מותה מפי שליח. הוא סירב להתנחם וחדל לשיר. בהחליטו לחפשה הוא החל לנגן ולשיר באופן כל כך עצוב שהנימפות והאלות בכו ואפילו האריניות בכו.

האדס ופרספונה, העניקו לו חסד חד-פעמי – הוא יוכל להחזיר את רעייתו אל ארץ החיים בתנאי שילך לפניה ולא יסב את ראשו אליה, עד צאתם כליל מהשאול. כאשר אורפאוס חשד שאורידיקה אינה מאחוריו והאדס מרמה אותו הוא פנה לאחור כדי לראות את אורידיקה, הוא ראה את דמותה מתקרבת ופשט את זרועותיו כדי לחבק אותה. בו ברגע נעלמה חזרה אל השאול.

המיתוס סופר בתקופתו של ורגיליוס וכן במטמורפוזות של אובידיוס ויש לו דמיון למיתוסים אחרים בסיפור המקראי על אשת לוט.

## בתרבות
המיתוס של אורפאוס ואורידיקה הוצג באופרות ובמחזות רבים. האופרה אורדיקה מאת יאקופו פרי, היא האופרה העתיקה ביותר הידועה כיום. בשנת 2020 עלתה הבכורה של האופרה אורדיקה, שהלחין מתיו אוקוין עם לברית מאת שרה רוהל, ומהווה עיבוד מודרני למיתוס.

## גלריה

Paysage avec Orphée et Eurydice – Nicolas Poussin – Musée du Louvre, INV 7307 – Q6485124.jpg|אורפאוס ביום המיועד לחתונתו עם אורידיקה לפני בוא השליח ניקולא פוסן במוזיאון הלובר
Titian - Orpheus and Eurydice - WGA22856.jpg|אורידיקה מוכשת על ידי נחש בציור של טיציאן
Frederic Leighton-Orfeo ed Euridice-1864.jpg|אורפיאוס מתאבל על אורידיקה בציור של פרדריק לייטון
Jean-Baptiste-Camille Corot - Orpheus Leading Eurydice from the Underworld - 87.190 - Museum of Fine Arts.jpg|אורפאוס ואורידיקה במסעם מן השאול בציור של ז'אן-בטיסט קאמי קורו
Auguste Rodin-Orpheus and Eurydice-Metropolitan Museum of Art.jpg|אורפאוס ואורידיקה במסעם מן השאול בפסל של אוגוסט רודן במוזיאון המטרופוליטן לאמנות
Antonio Canova-Orpheus-Hermitage.jpg|אורפאוס נפרד מאהובתו אורידיקה החוזרת לשאול בפסל של אנטוניו קנובה בארמיטאז'
Antonio Canova-Orpheus & Eurydice-Museo Correr-Venice.jpg|אורפאוס נפרד מאהובתו אורידיקה החוזרת לשאול בפסל של אנטוניו קנובה במוזיאון קורר


## קישורים חיצוניים

* 

## הערות שוליים

קטגוריה:נימפות
קטגוריה:דמויות מהמיתולוגיה היוונית
רוקי בי

**רוקי בי** הוא שם הבמה של **רועי אסייג**, ראפר, מפיק מוזיקלי ותקליטן ישראלי.

## ביוגרפיה
בתחילת דרכו, בעשור הראשון של המאה ה-21, הקים יחד עם די ג'י THC selector יואב רבן את ההרכב "Ninjah Sound System", הרכב דאב ורגאיי, בהרכב זה שימש כראפר. מאוחר יותר, עם הצטרפותו של חברם עמית אי, שינו את שם ההרכב ל"אריות ירושלים".

ב-2002 פרסם אסייג DJ-Set בשם "לא חוקי 008". הסט הוקלט בפאב הזאזא הירושלמי, במסגרת סדרת הוצאות רשת של הלייבל הירושלמי "מקלטתקליטים". בשנת 2003 הוציא באותו הלייבל עם הרכב "כישלון" עם בנימין אורן וגבי קריכלי את האלבום "צרוב", אלבום אלקטרוני מאולתר שהוקלט בהופעות חיות. באותו שנה רוקי היה ממקימי הקולקטיב "מקלט מוצאי שבת" יחד עם מארקי פאנק, אם סי קלין, רבל סאן, סגול 59, וולטר, אם סיריוס, וסקולמאסטר, ערב קבוע של פריסטייל היפ הופ בפאב הדיוואן שהוציא מיקסטייפ בשנת 2003, שתיעד את התתרחשות באותם ערבים.

ב-2003, יצא בלייבל "Audio Collage" אלבום הבכורה של רוקי בי, "ניצחון". האלבום היה בין אלבומי ההיפ הופ הראשונים בישראל ששילב אלמנטים של מוזיקה אלקטרונית, דאנסהול ודאב. באותה תקופה, ניסה רוקי בי להקים את ההרכב "מורכב שלם". ההרכב לא הוציא קטעים לאור והתפרק לאחר תקופה קצרה.

ב-2006, יחד עם המפיק מארקי פאנק, הוציא רוקי בי אלבום משותף בשם "שושנת הרוחות". האלבום יצא בלייבל "אגיטפופ". האלבום היה לאחד מהאלבומים היחידים שהופצו בלייבל. באותה שנה, ראה אור אלבום משותף של רוקי בי יחד עם "בן יהוה" גבריאל בן חורין מלהקת ישראל (להקה), בשם "שירים למאמין". האלבום יצא בלייבל האינדי המחתרתי "מ.ר.י".

ב-2010 הוציא את האלבום "לא בשביל משהו", יחד עם מפיק המוזיקה האלקטרונית "גבי להלה". לאחר מכן יצר את ההרכב נפט יחד עם המפיק גוביבוש, ביחד הם הוציאו ב-2015 אלבום בשם "מת" בלייבל הבריטי Generation Bass, ההרכב התפרק בעקבות מעבר של הצמד לברלין והופיע פעם אחת נוספת בפסטיבל החזית בירושלים ב-2015.

לאחר המעבר לברלין הוא המשיך תחת שם האמן Tropikal Camel, פרויקט אלקטרוני שמשלב השפעות ערביות וצפון אפריקאיות, הפרויקט הוציא שלושה אלבומים, והופיע ברחבי העולם.

ב-2020, הוציא מיני-אלבום משותף יחד עם חבר ההרכב פלא אוזן, הראפר רויסון, בשם "עבד עברית".

## קישורים חיצוניים

* רוקי בי, באתר "Qube" האם ירושלים מצליחה להשפיע על ההיפ־הופ שלה

## הערות שוליים

קטגוריה:ראפרים ישראלים
קטגוריה:מפיקים מוזיקליים ישראלים
קטגוריה:תקליטנים ישראלים
קטגוריה:מוזיקאים ירושלמים
קטגוריה:אמנים ישראלים הידועים בשם במה
קטגוריה:מפיקי היפ הופ ישראלים
קטגוריה:ישראלים שנולדו במאה ה-20
Disney Family Singalong

***Disney Family Singalong*** הוא משדר טלוויזיה אמריקני, ששודר ב-ABC ב-16 באפריל 2020 במהלך התפרצות נגיף הקורונה בארצות הברית. במשדר, אותו הנחה ראיין סיקרסט, הופיעו ביצועים מוזיקליים של שירים מסרטי דיסני מובחרים, שבוצעו על ידי מוזיקאים מבתיהם. הוא גם הציג מופע איחוד של צוות השחקנים של הסרט המקורי של ערוץ דיסני משנת 2006, "היי סקול מיוזיקל".

ב-29 באפריל 2020, ABC הודיעה כי תפיק חלק שני של המשדר ב-10 במאי, שיונחה שוב על ידי סיקרסט.

## ביצועים מוזיקליים

## משתתפים
### חלק 1
* אל פנינג
* אליזבת אולסן
* אמילי ואן קאמפ
* אמנדה מישלקה
* אנתוני אנדרסון
* אנתוני מאקי
* אריק סטונסטריט
* ג'ימי קימל
* ג'ף גולדבלום
* דון צ'ידל
* ונדי מקלנדון-קובי
* זאק אפרון
* טרייסי אליס רוס
* טרן קילם
* יאינה לי אורטיס
* כריס הריסון
* ליונל ריצ'י
* נייתן פיליון
* סבסטיאן סטן
* פול בטאני
* פרדי היימור
* צ'ארלי ד'אמליו
* קובי סמולדרס
* קריסטין צ'נוות'
* רובין רוברטס

### חלק 2
* החבובות
* טיטוס בורג'ס
* מיס פיגי
* קרמיט הצפרדע

## שידור
המשדר, ששודר ב-16 באפריל 2020 על ידי רשת הטלוויזיה האמריקאית ABC, נצפה על ידי כ-10.3 מיליון צופים במהלך שידורו.

ב-21 באפריל, המשדר הפך לזמין להזרמה ב-דיסני+ .

## קישורים חיצוניים
* 

## הערות שוליים

קטגוריה:מגפת הקורונה בארצות הברית
קטגוריה:2020 בארצות הברית
קטגוריה:ביונסה
קטגוריה:אריאנה גרנדה
קטגוריה:דמי לובאטו
קטגוריה:דיסני+: תוכניות וסדרות
קטגוריה:היי סקול מיוזיקל
קטגוריה:כריסטינה אגילרה
קטגוריה:קייטי פרי
קטגוריה:שאקירה
Mad Hatter

**Mad Hatter** הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום הבכורה שלה, . השיר יצא לאור ב-14 באוגוסט 2015, ביחד עם שאר שירי האלבום, על ידי חברות התקליטים וורנר שאפל מיוזיק ואטלנטיק רקורדס.

בשנת 2015 ובשנת 2016 יצאה מרטינז לסיבוב ההופעות השני שלה "Cry Baby Tour", במהלכו ביצעה את השיר.

## רקע וכתיבה
השיר נכתב על ידי מלאני מרטינז, אוליאס, קינטיקה ופריקנסי והופק על ידי פריקנסי גם כן. לאחר צאתו, נטען כי הוא השיר מוכיח ש-"התינוק הבוכה" עליו הקונספט של האלבום מתבסס, לוקה במחלה נפשית כזו או אחרת.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-130 מיליון השמעות.

## הצלחה
למרות שלא יצא כסינגל, זכה השיר להצלחה רבה, כאשר איגוד תעשיית ההקלטות האמריקאי העניק לו את תואר הפלטינה, על מכירות של למעלה מ-1,000,000 עותקים במדינה. איגוד תעשיית ההקלטות הקנדי העניק לו את תואר הזהב, על מכירות של למעלה מ-40,000 עותקים במדינה.

הווידאו קליפ הרשמי של השיר הועלה לערוץ היוטיוב של מלאני מרטינז ב-23 בספטמבר 2017, תוך שצבר למעלה מ-70 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מלאני מרטינז
קטגוריה:שירים באנגלית
קטגוריה:שירים שנכתבו על ידי מלאני מרטינז
יחסי טרינידד וטובגו – סנט לוסיה

**יחסי טרינידד וטובגו–סנט לוסיה** הם היחסים הדיפלומטיים הרשמיים שבין **[[טרינידד וטובגו|הרפובליקה של טרינידד וטובגו]]** לבין **[[סנט לוסיה]]**.

## היסטוריה
הרפובליקה של טרינידד וטובגו וסנט לוסיה הן שתיהן חברות מלאות בארגון הקהילייה הקריבית ובארגון המדינות האמריקאיות.

בשנת 1998 דרשו עסקים מסוימים בסנט לוסיה החרמה מלאה של מוצרים מטרינידד וטובגו, כגון משקאות קלים, יוחרמו במדינה. זאת מכיוון שהם מהווים תחרות קשה מדי לעסקים המקומיים והתושבים מפחדים שפרנסתם תיפגע עקב הייבוא. הממשלות של שתי המדינות, מנגד, דנו על שיפור והעמקת היחסים הכלכליים והמדיניים ביניהן.

ב-12 במאי 2019 הודיעה סנט לוסיה כי תתחיל את פסטיבל הקיץ השנתי שלה בטרינידד וטובגו, לפני שיעבור לסנט לוסיה עצמה. סנט לוסיה עשתה זאת כמחווה לטרינידד וטובגו, בעקבות העובדה שהיא המדינה ממנה מגיעים רוב התיירים הזרים לפסטיבל הקיץ הסנט-לוסיאני.

## נציגויות דיפלומטיות
* טרינידד וטובגו אינה מיוצגת בסנט לוסיה בדרג השגרירות. טרינידד וטובגו מיוצגת בסנט לוסיה בדרג הקונסולרי באמצעות קונסוליה רשמית שהיא מחזיקה בקסטריז, בירת המדינה.
* סנט לוסיה אינה מיוצגת בטרינידד וטובגו, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
מריה מגדלנה (סרט)

**מריה מגדלנה** (באנגלית: **Mary Magdalene**) הוא סרט דרמה תנ"כי אמריקאי-בריטי-אוסטרלי אודות מרים המגדלית. את התסריט כתבו הלן אדמונדסון ופיליפה גוסלט. גארת' דייוויס ביים את הסרט. מככבים בו רוני מארה, חואקין פיניקס, צ'ואיטל אג'יופור, וטהאר רחים.

הקרנת הבכורה של הסרט נערכה בגלריה הלאומית של לונדון ב-26 בפברואר 2018. בממלכה המאוחדת יצא הסרט לאקרנים ב-16 במרץ 2018 בהפצת סרטי יוניברסל, באוסטרליה ב-22 במרץ 2018 בהפצת Transmission Films, ובארצות הברית ב-12 באפריל 2019 בהפצת IFC Films. את הפסקול הלחין יוהאן יוהאנסון, וזהו הפסקול האחרון שהלחין לפני מותו.

## תקציר עלילה
בשנת 30 לספירה ארץ יהודה הייתה תחת שליטת האימפריה הרומית. אישה בשם מריה מהעיירה מגדלא מצטרפת לתומכיו של ישו מנצרת. אביה ובני משפחתה מנסים למנוע ממנה לעזוב את הבית, אבל היא מסלקת אותם. ישו מטביל אותה, והיא מקבלת סמכות, יחד עם שאר השליחים, להטביל אנשים בשם האב. היא מתקבלת כאחת מהשליחים שמפיצה את רוחו של ישו בקרב חסידיו.

זה גורם לעימות בינה לבין השליחים הגברים, בהם פטרוס. מריה מלווה את ישו בכל דרכו מהצליבה ועד תחייתו. לבסוף גם פטרוס מקבל אותה כחסידה נאמנה של ישו. פטרוס מקבל את הודעתה על תחייתו של ישו, ומעודד את שאר השליחים לקבל את דבריה, ולהפיץ את הבשורה. בכתוביות הסיום נאמר שבעיני הכנסייה מריה נחשבה בתחילה כזונה. אבל במילניום השלישי היא התקבלה כחלק מהשליחים של ישו.

## צוות השחקנים
* רוני מארה – מריה מגדלנה
* חואקין פיניקס – ישו
* צ'ואיטל אג'יופור – פטרוס
* טהאר רחים – יהודה
* שרה-סופי בוסנינה – מרתה, חברתה של מריה
* הדס ירון – שרה
* לובנה אזאבל – שרה
* ליאור רז – מנהיג קהילת מגדלא
* ראיין קור – יוסף
* צ'קי קריו – אלישע, אביה של מריה
* ג'קופו אולמו אנטינורי – איש ממגדלא
* שירה האס – לאה
* אורי גבריאל – פיליפוס
* דייוויד סקופילד – תומאס
* צ'ארלס באבאלולה – אנדראס
* תאופיק ברהום – יעקב בן זבדי
* צחי הלוי – אפרים, מחזר של מריה
* זוהר שטראוס – יוחנן בן זבדי
* מיכאל מושונוב – מתי
* רועי אסף - כהן בית מקדש
* אריאן לאבד – רחל
* תאו תאודורידיס – לזרוס
* דניס מנושט – דניאל, אחיה של מרי
* עירית שלג – מרים, אם ישו

## הפקה
בפברואר 2016 הצטרפה רוני מארה לצוות השחקנים בתפקיד מריה מגדלנה. גארת דייוויס נבחר לביים את הסרט, והחברות סרטי יוניברסל, Film4 Productions, ו-See-Saw Films היו שותפות להפקה. איאן קנינג ואמיל שרמן היו המפיקים. באפריל 2016 לוהק חואקין פיניקס לתפקיד ישו. ביולי 2016 הצטרפו להפקה צ'ואיטל אג'יופור וטאהר רחים. בספטמבר 2016 לוהקה הדס ירון. הילדור גודנאדוטיר ויוהאן יוהאנסון הלחינו את הפסקול.

שלב הצילומים החל ב-3 באוקטובר 2016 ונמשך עד 2 בדצמבר 2016. הצילומים נערכו ברומא ובאתרים שונים במצוג'ורנו, ובהם העיר מטרה, בזיליקטה, גראווינה בפוליה, טרפאני בסיציליה, ובנאפולי שבקמפניה.

## יציאה לאקרנים
הקרנת הבכורה של הסרט נערכה ב-26 בפברואר 2018 בגלריה הלאומית שבלונדון. ב-28 בפברואר 2018 הוקרן הסרט בפסטיבל הסרטים הבינלאומי של דבלין ). בממלכה המאוחדת יצא הסרט לאקרנים ב-16 במרץ 2018, ובאוסטרליה ב-22 במרץ 2018.

## פרסים

## קישורים חיצוניים

## הערות שוליים

קטגוריה:סרטי 2018
קטגוריה:סרטי דרמה בריטיים
קטגוריה:סרטי דרמה אמריקאיים
קטגוריה:סרטים אוסטרליים
קטגוריה:סרטים באנגלית
בית החולים על שם מנחם בגין

**בית החולים על שם מנחם בגין** הוא מיזם להקמת בית חולים בקריית אתא, עליו החליטה ממשלת ישראל השלושים וארבע. בית החולים עתיד להקרא ע"ש ראש ממשלת ישראל השישי מנחם בגין, והוא צפוי להחליף את המרכז הרפואי כרמל במתן שירותים לאוכלוסיית הצפון ומטרופולין חיפה.

## היסטוריה
האישור הראשוני להקמת בית החולים ניתן על ידי משרד הבריאות כבר בשנת 2000. בדצמבר 2013 אושרה תוכנית המתאר המחוזית. באוקטובר 2014 הציג משרד הבריאות תוכנית להוספת מיטות אשפוז ברחבי ישראל, במסגרתה הוצג בית החולים שאמור להיבנות על בסיס בית החולים "בני ציון" שיועבר מחיפה.

באוקטובר 2019, אישרה הוועדה הארצית לתכנון ולבנייה של מתחמים מועדפים לדיור את "תמ"ל 1025", תוכנית לפיתוח קריית אתא בהיקף 6,600 דונם הכוללת הקמת 15,700 יחידות דיור, בהן דירות לזוגות צעירים ו-1,400 יחידות לדיור מוגן שיוקמו במהלך עשר שנים.

התכנית מהווה הרחבה צפונית לעיר בהתאם לתוכנית המתאר המחוזית של מחוז חיפה ותוכנית המתאר המקומית. בתוכנית נכללת הוספת דרך מהירה, הכוללת נתיב רכבת קלה, שטחי מסחר, פארק עירוני ותוכניות להקמת מוסד להשכלה גבוהה.
היקף שטחי המסחר יגיע ל-1.2 מיליון מ"ר. מלבד ההרחבה המתוכננת, התחייבה רשות מקרקעי ישראל להשקיע בשיקום השכונות הישנות בקריית אתא ולהקים בהן מבני ציבור לשימוש התושבים.

בתכנון ההרחבה השתתפו רשות מקרקעי ישראל, משרד הבריאות, משרד התחבורה ועיריית קריית אתא.

על פי התכנית, ימוקם בית החולים בסמוך לצירי תנועה ראשיים בהם רכבת קלה עתידית שתחבר את חיפה ונצרת. הוא יכלול כ-970 מיטות אשפוז אשר מתוכן יוקצו מיטות לבית חולים גריאטרי ובית חולים פסיכיאטרי. התכנון האדריכלי נעשה בידי "דב קורן אדריכלים".

הקמת בית החולים תבוצע בשלושה שלבים כאשר בכל שלב יתווספו מחלקות ומיטות אשפוז במרכזים שייבנו, יוקמו מרפאות ומכונים רב-תחומיים. בעת השלמת הבנייה, יעמוד השטח הבנוי של בית החולים על 428 אלף מ"ר במגרש של 150 דונם. בית החולים יכלול מרפאות ומכונים רפואיים רב-תחומיים, יחידת שירותי רווחה וייתנו בו גם שירותים פרא-רפואיים. בנוסף ייבנו מגורי סגל בית החולים ומרכז החלמה למטופלים וקרובי משפחה.

לצד בית החולים יוקם מוסד אקדמי שישתף עימו פעולה ללימוד, מחקר רפואי וטכנולוגי.

בית החולים צפוי לשרת כ-650 אלף תושבים החיים במזרח מטרופולין חיפה משפרעם ועד כרמיאל.

ב-20 בפברואר 2020 הונחה אבן הפינה. ב-2 במרץ 2020, חתם משרד האוצר עם רשות מקרקעי ישראל על הסכם גג בגובה 3 מיליארד שקלים.

בשנת 2023 הודיע משרד הבריאות שמרכז רפואי כרמל בחיפה צפוי לעבור למתחם בית החולים בגין והורה לשירותי בריאות כללית להציג תוכניות לוגיסטיות למעבר.

## קישורים חיצוניים
* פתיחת בתי חולים חדשים, באתר משרד הבריאות, 19 ביוני 2023
* 
* 

## הערות שוליים

קטגוריה:הנצחת מנחם בגין
קטגוריה:ישראל: מיזמים עתידיים
קטגוריה:קריית אתא: מבנים
ליאור מיארה

**ליאור מיארה** (נולד ב-16 בינואר 1984) הוא זמר, פזמונאי ומלחין ישראלי השר בסגנון הזמר המזרחי.

## ביוגרפיה
ליאור מיארה נולד ב-16 בינואר 1984 ביפו שבדרום תל אביב. בצה"ל שירת ככבאי במצפה רמון. כשסיים את שירותו, חבר מיארה לזמר אלון דה לוקו, יחד הוציאו שירים שונים, בהם "דניאל", "אחרייך" ו-"שי". כמו כן, חתם בלייבל שהקים דה לוקו, "I&I".

ב-2010 הוציא מיארה את אלבום הבכורה שלו, "כמה מילים". האלבום כולל את הסינגלים "זר בעולם", "את יודעת" ו-"נשבע", וגרסת כיסוי לשירה של הזמרת ריטה, "נוצה ברוח".

ב-2011, עזב מיארה את הלייבל "I&I", תוך שהוציא סינגל ראשון באופן עצמאי בשם "דרך חדשה", שנכלל באלבומו השני, "דרך חדשה", שיצא בשנת 2012. את רוב שירי האלבום כתב והלחין מיארה עצמו.

ב-2013 הוציא את אלבומו השלישי, "חיוכים מזויפים". האלבום כולל בין היתר גרסת כיסוי שביצע מיארה לשיר "ממעמקים" של הפרויקט של עידן רייכל.

ב-2016 הוציא את אלבומו הרביעי, "מכאן ועד הנצח". באותה השנה, השתתף בשלב האודישנים של העונה השלישית של תוכנית המציאות "הכוכב הבא", אך לא הצליח לעבור את השלבים המתקדמים.

לצד עיסוק בקריירת השירה, כתב והלחין מיארה שירים לזמרים אחרים, בהם עומר אדם, איל גולן, חיים איפרגן, דניאל בן-חיים.

## דיסקוגרפיה
* 2010: כמה מילים
* 2011: דרך חדשה
* 2013: חיוכים מזויפים
* 2016: מכאן ועד הנצח

## קישורים חיצוניים

קטגוריה:זמרי מוזיקה מזרחית ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:זמרים השרים בעברית
קטגוריה:מתמודדי הכוכב הבא
קטגוריה:ישראלים שנולדו ב-1984
הערב מחזמר

**הערב מחזמר** הוא מחזמר בכיכובם של דודו פישר וריטה, שהופק על ידי התיאטרון הקאמרי בשנת 1991.

## רקע וכתיבה
המחזמר מחולק לשניים: החלק הראשון של המופע נקרא "קול נדרי" והחלק השני של המופע נקרא "הערב מחזמר".

### קול נדרי
החלק הראשון של המופע הנקרא "קול נדרי" הוא מחזמר שנכתב על פי סיפורו של “זמר הג'אז” במיוחד עבור דודו פישר וריטה על ידי אבי קורן ולאלו שיפרין. המחזמר היה אמור לעלות בנפרד כמחזמר באורך מלא, אך הדבר לא יצא לפועל.

### הערב מחזמר
החלק השני של המופע הנקרא "הערב מחזמר" הוא לקט של מיטב הלהיטים ממחזות הזמר “סיפור הפרברים”, “גבירתי הנאווה”, “מצחיקונת” ו“עלובי החיים”.

## אלבום

מתוך המחזמר יצא לאור אלבום הופעה בשנת 1991, שתיעד את השירים מהמחזמר.

### רשימת השמעה

## קישורים חיצוניים
* 
* 
* 

## הערות שוליים

קטגוריה:אלבומי ריטה
קטגוריה:אלבומי חברת הליקון
קטגוריה:מחזות זמר ישראליים
באה מאהבה (שיר)

"**באה מאהבה**" הוא סינגל שהוקלט על ידי הזמרת-יוצרת הישראלית יהודית רביץ, מתוך אלבום האולפן השישי שלה, בעל אותו השם, באה מאהבה. השיר יצא לאור במאי 1987, כסינגל מתוך האלבום וכשיר הנושא מתוכו, על ידי חברת התקליטים CBS ישראל.

כמה שבועות לאחר צאתו, כבש השיר את פסגת המצעד של רשת ג'.

## ביקורת וכתיבה
מבקר המוזיקה הישראלי יוסי חרסונסקי סקר את האלבום באה מאהבה, תוך שהוא כתב על השיר כי "בשיר הזה אין טראומות, אלא שמחה על בוא האהבה. יש הרבה דברים שיעידו בה. האם ניתן לבטא את טעם האהבה? לפחות מבחינת הקצב שרקח המעבד, זה משהו סוער עד גבה גלי, משהו שמזכיר את פולחני הקצב של הרכבי כלי ההקשה בשנים האחרונות בנוסח מיומנה. גם כאן זו זעקה – אבל מתוך פרץ של אושר".

השיר נכתב על ידי יענקל'ה רוטבליט, הולחן על ידי יהודית רביץ עצמה, והופק על ידי ירון בכר.

## הצלחה
השיר זכה להצלחה כה גדולה, עד שהצליח לשהות במשך שבועיים בפסגת המצעד של רשת ג', תוך שדורג במקום ה-21 במצעד העשור תש"ן–תשנ"ט. בנוסף לכך, דורג במקום ה-87 במצעד של המדינה, שהיה מצעד שנערך על ידי עיתונאים ואנשי רדיו שונים בראש השנה ה'תש"ע (2009), לדירוג 500 השירים הטובים ביותר בזמר העברי.

כמו כן, זכה השיר בתואר "שיר השנה", במצעד השנתי של רשת ג' שנערך בשנת 1987. במצעד שירי יהודית רביץ דורג השיר במקום החמישי.

## מיקומי שיא

## גרסאות כיסוי
*באלבומה עד לאן שהלב לוקח, קיימת גרסת כיסוי אלקטרונית שביצעה רביץ בעצמה עם גידי גוב.
*בשנת 2004 ביצעו עדי כהן, הראל סקעת והראל מויאל יחד עם להקת שקטק גרסת כיסוי לשיר במסגרת הגמר הגדול של התכנית "לא נפסיק לשיר-כוכב נולד 2".

## השיר בספרי תווים
* יעקב רוטבליט, **מאבד תמלילים**, עמ' 100, הוצאת כנרת, 1996. 
* אילן מוכיח (עורך), **יהודית רביץ - אהבה יומיומית: מילים, תווים ואקורדים**, עמ' 26, הוצאת מודן, 2002. 

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי יהודית רביץ
קטגוריה:שירים בעברית
קטגוריה:שירים שנכתבו על ידי יענקל'ה רוטבליט
קטגוריה:שירים שהולחנו על ידי יהודית רביץ
קטגוריה:שירים שהופקו על ידי ירון בכר
קטגוריה:סינגלים בהוצאת NMC יונייטד אנטרטיינמנט
קטגוריה:שירי אהבה בעברית
המטה הלאומי ללוחמה כלכלית בטרור

**המטה הלאומי ללוחמה כלכלית בטרור** (בראשי-תיבות: **מט"ל**) הוא גוף לוחמה בטרור במשרד הביטחון, שהעומד בראשו כפוף ישירות לשר הביטחון. מט"ל אחראי על יישום חוק קיזוז משכורות מחבלים וירכז את המערכה הכלכלית של מדינת ישראל נגד ארגוני הטרור בישראל ומחוצה לה.

תפקידו של המט"ל, כפי שנקבע, הוא לגבש, לרכז ולתאם את הפעילות הממשלתית למאבק בתשתיות הפיננסיות של ארגוני הטרור, פעילי טרור וגורמים המעורבים במימון טרור.

## היסטוריה
פעילות יחידת צלצל, שמייסד המט"ל עו"ד פול לנדס עמד בראשה בשנים 2015–2017, הועברה למשרד הביטחון והוטמעה כחלק מפעילות המט"ל.

המטה הלאומי ללוחמה כלכלית בטרור במשרד הביטחון הוקם בחודש מרץ 2018 בהחלטת הקבינט המדיני-ביטחוני מס' ב/273 מתאריך 11 במרץ 2018.

בהקימו את המט"ל, שר הביטחון אביגדור ליברמן נימק את החלטתו להקים גוף זה כשאמר: "המלחמה בטרור נשענת על שתי רגליים – ביטחונית וכלכלית", והוסיף כי במקביל למלחמה בטרור באמצעים צבאיים, המט"ל יסייע במאמץ המשולב בזירה הכלכלית ובמקורות למימון הטרור באופן גלוי וסמוי בישראל ומחוצה לה.

בין השנים 2018–2023 הצליח המט"ל לתפוס, לעצור ולהקפיא כספים ונכסים בהיקף של כ־3.76 מיליארד שקל.

## מבנה
המטה הלאומי ללוחמה כלכלית בטרור פועל בכפיפות לשר הביטחון ומורכב מנציגים קבועים של צה"ל, משרד הביטחון, משרד ראש הממשלה, משטרת ישראל והרשות לאיסור הלבנת הון ומימון טרור במשרד המשפטים.

## פעילות
חוק המאבק בטרור מסמיך את שר הביטחון להכריז כי חבר בני אדם הוא ארגון טרור, על בסיס בקשה מנומקת של ראש רשות ביטחון (שב"כ, צה"ל, המוסד, משטרת ישראל) ובאישור היועץ המשפטי לממשלה. תהליך ההכרזה אורך מספר חודשים בו ניתנת לארגון הטרור אפשרות תגובה. אם ארגון טרור מוכרז סופית ככזה, מוסמך המט"ל לפעול למימוש וביצוע סמכויות שר הביטחון בנוגע להכרזות על ארגוני טרור ולתפיסה וחילוט של רכוש הקשור לטרור.

### קיזוז משכורות מחבלים
מט"ל אמון על גיבוש דוח לשר הביטחון ולקבינט המדיני-ביטחוני בסוף כל שנה, בהתאם לחוק קיזוז משכורות מחבלים, שקובע את גובה הסכומים שמשלמת הרשות הפלסטינית בזיקה לטרור מדי שנה. על בסיס הדוח, מקזזת מדינת ישראל מכספי המיסים שהיא גובה עבור הרשות הפלסטינית סכום שווה ערך לתשלומי הרשות למחבלים ומקפיאה אותו.

### פעילות בינלאומית
נוכח ההנחה כי פעילות מימון הטרור היא פעילות חוצת גבולות, המט"ל פועל בתיאום עם הגורמים הרלוונטיים במדינה וכן מול גורמים מקבילים ורשויות נוספות בעולם כדי לאתר ולסכל פעילויות אלו.

## ראש המט"ל
ראש המט"ל אחראי על כלל הפעילות של המטה הלאומי ללוחמה בטרור, הכוללת תיאום, ריכוז והתווית מדיניות אכיפה ברמה הלאומית בין משרדי ממשלה, יחידות הסמך שלה ורשויות המדינה בעניין התשתיות הפיננסיות של ארגוני טרור, פעילי טרור, גורמים הקשורים באלו וגורמים המעורבים במימון טרור.

ראש המט"ל ממונה על ידי שר הביטחון בהתייעצות עם ראש הממשלה והוא פועל בכפיפות לשר הביטחון.

בראש המטה עמד עד מאי 2025 עו"ד פול לנדס, שימש כראש הרשות לאיסור הלבנת הון ומימון טרור במשרד המשפטים והיה בתפקיד בכיר במשרד ראש הממשלה בתחום המאבק הכלכלי בטרור.

## ראו גם
* המשרד לטרור ומודיעין פיננסי (ארצות הברית)

## קישורים חיצוניים
* 
* "בעל מכולת, מחבל וראש ארגון פשע נכנסים למעלית...",לוחמה כלכלית במימון טרור וההזדמנויות הבין-ארגוניות והרב-זירתיות למימושה, רס"ן אור בר-שינדלר ועו"ד משה יפה, בין הקטבים גיליון הלוחמות החדשות (מס' 37), מאי 2022.

## הערות שוליים

קטגוריה:משרד הביטחון
קטגוריה:ארגוני מאבק בפשעים כלכליים
קטגוריה:ישראל: לחימה בטרור
קטגוריה:ארגוני מאבק במימון טרור
סעד א-דין אל-עות'מאני

**סעד א-דין אל עות'מאני** (בערבית: **سعد الدين العثماني**; נולד ב-16 בינואר 1956) הוא פוליטיקאי מרוקאי שכיהן בין השנים 2017–2021 כראש ממשלת מרוקו. בעבר כיהן כשר חוץ בין השנים 2012–2013.

## ביוגרפיה
הוא נולד בשנת 1956 באינזגנה, הסמוכה לאגאדיר, באזור סוס שבמרוקו. קיבל תואר דוקטור ברפואה מאוניברסיטת חסן השני בקזבלנקה בשנת 1986 ובפסיכיאטריה בשנת 1994.

כתב ספרים רבים בנושאי פסיכולוגיה ומשפט איסלאמי, ועבד כעורך הראשי של הוצאות לאור וכתבי עת רבים. בשנת 2004, לאחר פרישתו מהפוליטיקה של עבד אל כרים אלח'טיב, הפך אל עות'מאני לראש מפלגת הצדק והפיתוח (PJD). הוא מכהן גם כחבר פרלמנט מטעם העיר אינזגנה.

אל עות'מאני היה שר החוץ מ-3 בינואר 2012 עד 10 באוקטובר 2013 בממשלתו של עבד אל-אילה בן כיראן. ב-2013 הוא הוחלף על ידי סאלח א-דין מזואר. בהמשך הוא עמד בראש סיעת הצדק והפיתוח (PJD).

ב-17 במרץ 2017 מונה אל עות'מאני לראש הממשלה ה-16 של מרוקו על ידי המלך מוחמד השישי. לאחר מפלת המפלגה האסלאמיסטית בבחירות, אל-עות'מאני סיים את תפקידו ב-7 באוקטובר 2021.

## קישורים חיצוניים

* 

## הערות שוליים

קטגוריה:פוליטיקאים מרוקאים
קטגוריה:שרי ממשלת מרוקו
קטגוריה:ראשי ממשלת מרוקו
קטגוריה:ילידי 1956
ניקיטה סטאסישין

**ניקיטה יבגנייביץ' סטאסישין** (ברוסית: **Никита Евгеньевич Стасишин**; נולד ב-7 במאי 1986, לנינגרד, רוסיה הסובייטית, ברית המועצות) הוא מדינאי, מדען וכלכלן רוסי. מכהן כסגן שר הבינוי והשיכון (מנובמבר 2016).

כיהן כממלא מקום שר הבינוי והשיכון של רוסיה, מ-1 במאי עד 26 במאי 2020, לאחר שנודע כי השר ולדימיר יאקושב נדבק בנגיף COVID-19 והוכנס לאשפוז, בשל כך מונה סטאסישין למלא את מקומו, זאת לאחר שיום קודם ראש ממשלת רוסיה מיכאיל מישוסטין הוכנס לבידוד ומונה לו ממלא מקום.

## קריירה
בשנת 2008 השלים את לימודיו במכון לכלכלה ומסחר של סנקט פטרבורג ("Санкт-Петербургский торгово-экономический институт") והחל לעבוד בחברת המכירות הלאומית NVK.

בשנת 2011 החל לעבוד במועצת העיר סנקט פטרבורג ותחילה עבד במשרדי מנהלת הרובע המרכזי בעיר ובהמשך, בשנת 2012, עבד בוועדה לפיתוח תשתיות התחבורה. בסוף 2012 עבר למחוז מוסקבה ועבד כמזכ"ל מרכז הכבישים המחוזי והיה אמון על פיתוח הכבישים במחוז.

### בממשלה הפדרלית
בשנת 2013 הוקמה הסוכנות הפדרלית לבינוי ושיכון והוא מונה למנהל מחלקה בה, בהמשך אותה שנה מונה לסגן מנהל המחלקה למדיניות הדיור של משרד הבינוי והשיכון של רוסיה וניהל את המחלקה למטודולוגיה ויישום פרויקטים ותוכניות בתחום הדיור.

בשנת 2015 מונה לנהל את המחלקה למדיניות הדיור של המשרד ובנובמבר 2016 קודם לתפקיד סגן שר הבינוי והשיכון. ב-1 במאי 2020 מונה לממלא מקום שר הבינוי והשיכון בממשלת מישוסטין, זאת בעקבות אשפוזו של השר, שנדבק בנגיף הקורונה, במהלך התפרצות נגיף הקורונה ברוסיה.

## חייו האישיים
הוא נשוי ויש לו בת.

## קישורים חיצוניים

* ניקיטה סטאסישין, באתר משרד הבינוי והשיכון של רוסיה 

## הערות שוליים

קטגוריה:כלכלנים רוסים
קטגוריה:פוליטיקאים רוסים
קטגוריה:סנקט פטרבורג: אישים
קטגוריה:רוסים שנולדו ב-1959
טוב שבאתם

"**טוב שבאתם**" הוא סינגל שהוקלט על ידי הזמרת-יוצרת הישראלית אילנה אביטל, מתוך אלבום האולפן שלה, ילד המחר. השיר יצא לאור במאי 1990, כסינגל מתוך האלבום, על ידי חברת התקליטים NMC.

כמה שבועות לאחר צאתו, כבש השיר את פסגת המצעד של רשת ג', שם שהה שישה שבועות.

## רקע
הגרסה המקורית של השיר נכתבה על ידי אהוד מנור, הולחנה על ידי אילנה אביטל והופקה על ידי אריק רודיך. השיר עצמו הוקדש לעולים מברית המועצות, ובמחווה לעולים שרה אביטל "אבי היה עולה חדש" ומוסיפה דברים על קשיי העלייה ועל התקווה והניסיון של העולים הוותיקים.

בנוסף לכך, הוקלט השיר גם בשפה הרוסית והגרסה צורפה לאלבום גם כן. את הגרסה בשפה הרוסית כתבו אריאל גורביץ' ומיכאל גלבוע.

## הצלחה
השיר זכה להצלחה כה גדולה, עד שהצליח לשהות במשך שישה שבועות בפסגת המצעד של רשת ג'. כמו כן, דורג השיר במקום החמישי במצעד השנתי של רשת ג', שהתקיים בשנת 1990, והיה לשירה היחיד של אביטל אשר הצליח לעשות זאת.

באותה השנה בה דורג השיר במקום החמישי במצעד השנתי, דורגה אביטל עצמה במקום השלישי בקטגוריית "זמרת השנה".

## מיקומי שיא

## השיר בספרי תווים
* **לשיר עם אפי נצר: השירים שאנו אוהבים, כרך ג**', עמ' 284, ההסתדרות הכללית של העובדים בארץ ישראל, 1991. 
* יגאל טב-אל, **בקצב ישראלי מנגן ושר, כרך ב**', עמ' 86, הוצאת זמר עם, 1993. 

## קישורים חיצוניים

* לדף השיר באתר הספרייה הלאומית
* 

## הערות שוליים

קטגוריה:שירי אילנה אביטל
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי אילנה אביטל
קטגוריה:סינגלים בהוצאת NMC יונייטד אנטרטיינמנט
מבארכ אל-בכאי

**אל-בכאי בן מבארכ בן מוסטפא אל-הביל** (בערבית: **البكاي بن مبارك بن المصطفى الهبيل**; 18 באפריל 1907 – 12 באפריל 1961) היה איש צבא ופוליטיקאי מרוקאי שכיהן כראש הממשלה הראשון של מרוקו בין ה-7 בדצמבר 1955 ל-15 באפריל 1958. בכאי היה קולונל בצבא הצרפתי.

## ביוגרפיה
מבארכ אל-בכאי נולד לשבט הברברי בני-איזנסן בשנת 1907. הוא למד בבית הספר הצבאי של דאר אל ביתא, האקדמיה הצבאית הנוכחית של מקנס, אותה סיים בדרגת לוטננט והצטרף לצבא הצרפתי. הוא היה חייל מצטיין במלחמת העולם השנייה בה נפצע ברגלו, מה שהוביל לקטיעת אחת מרגליו. הוא סיים את המלחמה בדרגת לוטננט קולונל.

ב-7 בדצמבר 1955 עם שובו של המלך מוחמד החמישי מהגלות במדגסקר והקמת ממשלת מרוקו העצמאית הראשונה הוא מונה לעומד בראשה. הוא זכה לכבוד לחתום על הצהרת העצמאות של מרוקו ב-2 במרץ 1956. את ההצהרה חתם עם נציג צרפת כריסטיאן פינאו וב-7 באפריל עם נציג ספרד מרטין ארטאג'ו. ב-26 באוקטובר הרכיב את ממשלת מרוקו השנייה ועמד בראשה בפעם השנייה.

הוא התפטר מתפקידו כראש הממשלה בשל משבר מאי 1958 בצרפת שהחל כהפיכה פוליטית ומחאות עממיות באלג'יריה והוביל בסופו של דבר לנפילתה של הרפובליקה הרביעית ולהחלפתה בחמישית בראשותו של גנרל דה-גול, במרוקו הסירוב של בכאי לאפשר את קיום מפלגת התנועה העממית.

הוא התמודד עם "בעיות בריאותיות חוזרות ונשנות" ולבסוף נפטר ברבאט ב-12 באפריל 1961, 45 יום לאחר מותו של המלך מוחמד החמישי, ונקבר בעיר הולדתו ברכאן.

## קישורים חיצוניים

## הערות שוליים

קטגוריה:פוליטיקאים מרוקאים
קטגוריה:ראשי ממשלת מרוקו
קטגוריה:מעוטרי אות לגיון הכבוד
קטגוריה:ילידי 1907
קטגוריה:מרוקאים שנפטרו ב-1961
GLSEN

**GLSEN** (לשעבר: Gay, Lesbian & Straight Education Network) הוא ארגון חינוך אמריקאי שמטרתו לסיים בריונות, הטרדה ואפליה על רקע נטייה מינית, זהות מגדרית והבעה מגדרית ולקדם הכלה, השתלבות ומודעות במערכת הבית ספרית. הארגון נוסד ב-1990 בבוסטון, וכיום מטהו נמצא בניו יורק ובבעלותו משרד מדיניות ציבוריות בוושינגטון די. סי.

נכון ל-2018, ישנן 39 שליחויות של GLSEN ב-26 מדינות בארצות הברית שמכשירים 5.000 תלמידים, מחנכים ואנשי חינוך בכל שנה. השליחויות גם מספקות תמיכה ליותר מ-4,000 מועדוני בתי ספר הידועים בתור Gay-Straight alliances, שמטפלים בנושאים כגון הצקה, בריונות והטרדה בבתי הספר. בעזרת מחקרים (שנעשים בין היתר על ידי הארגון עצמו), GLSEN פיתח מקורות, מערכי שיעור ותוכניות פיתוח אישי למורים המדריכים איך לעזור לתלמידים להט"בים.

מחקרים מראים שבשל בריונות ואפליה, תלמידים להט"בים רבים נמנעים מלהגיע לבית ספר, מה שיכול להוביל לקשיים וכישלונות לימודיים. בשל בעיה זו, GLSEN מקדם חוקים ומדיניויות נגד בריונות המכלילים תלמידים להט"בים. GLSEN עבד עם מחלקות החינוך, המשפטים והבריאות ושירותי האנוש של ארצות הברית על מנת ליצור מודלים ומדיניויות לתמיכה בתלמידים ומורים להט"בים. GLSEN הגדירו את Safe Schools Improvement Avt כהישגם החקיקתי הגדול ביותר. 

## ראו גם
* יום השתיקה
* שבוע אלי

## קישורים חיצוניים
* 

## הערות שוליים

קטגוריה:ארצות הברית: ארגוני להט"ב
יום הזיכרון והאבל (רוסיה)

ממוזער|250x250 פיקסלים|
**יום הזיכרון והאבל** (**День памяти и скорби**) הוא יום זיכרון לאומי המצוין מדי שנה ב-22 ביוני בבלארוס (כ"יום זיכרון ארצי לקורבנות המלחמה הפטריוטית הגדולה") וברוסיה ואוקראינה ("יום האבל והנצחת זיכרון קרבנות המלחמה") ביום השנה (1941) לפתיחת המלחמה הפטריוטית הגדולה, כשפלשו כוחות מדינות הציר לברית המועצות. מאז נודע יום זה כיום הזיכרון המיועד להנציח חיילים שנפלו בקרב, בדומה לייעודו של יום הזיכרון לחללי מערכות ישראל.

## יום הזיכרון ברוסיה
ממוזער|250x250 פיקסלים|
על פי צו נשיא הפדרציה הרוסית ילצין מיום 8 ביוני 1996 מספר 857 מצוין ברוסיה מדי 22 ביוני "יום הזיכרון והאבל".

ביום זה, בכל שטחי הפדרציה הרוסית, דגלי מדינה שעל בנייני מוסדות מדינה, דגלי ספינות הצי הרוסי מורדים לחצי התורן, במקומם מועלים דגלים עם סרטי אבל שחורים על בתי מגורים. במוסדות תרבות, בטלוויזיה וברדיו, לא נערכים שידורים ואירועי בידור לאורך כל היום.

אירועי זיכרון נערכים ברחבי הארץ, פרחים וזרים מונחים במונומנטים של מלחמת העולם השנייה ומתקיים אירוע נר הזיכרון. יום זה נחגג במיוחד בכוחות המזוינים של הפדרציה הרוסית.

נשיא רוסיה, ראש הממשלה, יו"ר מועצת הפדרציה, יו"ר הדומה הממלכתית, חברי הממשלה, צירי הדומה, חברי האספה הפדרלית, נציגי ארגוני חיילים ותיקים מניחים זרים בקבר החייל האלמוני שבגן אלכסנדר במוסקבה.

## בבלארוס ובאוקראינה
22 ביוני מצוין בבלארוס (השם הרשמי הוא "יום הזיכרון הארצי של קורבנות המלחמה הפטריוטית הגדולה") ובאוקראינה ("יום האבל והכבוד לזכר קרבנות המלחמה").

## ראו גם
* ימי זיכרון ופיוס לקורבנות מלחמת העולם השנייה
* יום הזיכרון הבינלאומי לשואה
* יום הזיכרון לשואה ולגבורה
* יום הזיכרון (ארצות הברית)
* יום הזיכרון (בריטניה)

## קישורים חיצוניים

* אודות יום הזיכרון והאבל באתר רי"א נובוסטי
* Newsreel 22 ביוני 1941 ב-RuTube.
* Newsreel 22 ביוני 1941 ביוטיוב.
* מנהיגי רוסיה ובלארוס הדגישו את אי קבילותה של הפוליטיזציה של ההיסטוריה.
* יושצ'נקו פנה בנאום לאומה לרגל יום הצער לזכר קורבנות המלחמה באוקראינה

## הערות שוליים

רוסיה
זיכרון
קטגוריה:אירועים בחודש יוני
קטגוריה:בעקבות מלחמת העולם השנייה
קטגוריה:הנצחה ברוסיה
WWE Worlds Collide (סדרה)

**WWE Worlds Collide** או פשוט **Worlds Collide** הוא תוכנית טלוויזיונית אינטרנטית של ארגון ההיאבקות, ה-WWE, הכוללת תחרות בין חמשת המותגים של הארגון. תוכנית הבכורה הוקרנה בערוץ הטלוויזיה של ה-WWE Network ב-14 באפריל 2019.

## היסטוריה

ב-26 וב-27 בינואר 2019 במהלך שבוע הרויאל ראמבל, ארגון ה-WWE צילם את ספיישל Worlds Collide הראשון. הספיישל כלל טורניר בין מתאבקים מהמותגים 205 לייב, NXT ו-NXT UK.

ב-28 במרץ 2019, ה-WWE הודיעו שאירוע התנגשות העולמות יבצע את חזרתו במהלך שבוע רסלמניה. בנוסף לשלושת המותגים שלקחו חלק בספיישל הקודם, מתאבקים מהמותגים Raw וסמאקדאון ייקחו חלק גם הם באירוע. ב-9 באפריל, הארגון הודיע שאירועי התנגשות העולמות ישודרו כסדרה של ארבעה פרקים בערוץ הטלוויזיה של ה-WWE Network החל מ-14 באפריל.

## פרקים
**14 באפריל 2019**

**17 באפריל 2019**

**24 באפריל 2019**

**1 במאי 2019**

## קישורים חיצוניים
* 

## הערות שוליים

קטגוריה:אירועי שלם וצפה של ה-WWE בשנת 2019
קטגוריה:WWE NXT
קטגוריה:סדרות טלוויזיה אמריקאיות שעלו לשידור בשנת 2019
ראש ממשלת מרוקו

**ראש ממשלת ממלכת מרוקו** הוא ראש הממשלה של ממלכת מרוקו המשמש בתפקיד הדומה לראש ממשלה במונרכיות חוקתיות אחרות. ראש הממשלה נבחר על ידי מלך מרוקו מהמפלגה הגדולה ביותר שנבחרה לפרלמנט. החוקה של מרוקו מעניקה סמכויות ביצוע לממשלה ומאפשרת לראש הממשלה להציע ולפטר חברי קבינט, מושלי מחוז ושגרירים, לפקח על תוכניות הממשלה ומסירת השירותים הציבוריים, ולפזר את הבית התחתון של הפרלמנט באישור המלך.

ראש ממשלה שזה עתה מונה, הוא האמון על הקמת הממשלה על ידי ניהול המשא ומתן בין המלך לפרלמנט, ממנו נבחרים בעלי התפקידים בממשלה. עד שהממשלה החדשה תאושר על ידי המלך ותכנס רשמית לתפקידה, הפרלמנט מאשר ומפקח על תוכניות הממשלה והשירות הציבורי. אין מגבלות חוקתיות על מספר הכהונות של ראש ממשלה, וכמה מראשי הממשלה כיהנו כהונות רבות שלא ברציפות.

בשונה ממשטר נשיאותי טיפוסי, בו הנשיא הוא המנהיג הבכיר ביותר של הרשות המבצעת ונחשב לראש ממשלה וראש מדינה כאחד, ראש המדינה של מרוקו הוא המלך

, שמחזיק בסמכות נרחבת ברשות המבצעת ובעל סמכות בלעדית על הצבא, הדת והרשות השופטת.

ראש הממשלה הראשון היה מבארכ אל-בכאי שכיהן בתפקיד בין 1955 ל-1958. ראש הממשלה הנוכחי הוא עזיז אח'נוש שנכנס לתפקידו ב-2021.

## רשימת ראשי הממשלה

## קישורים חיצוניים

## הערות שוליים

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ממשלת מרוקו
קטגוריה:מרוקו: פוליטיקה
יום הזיכרון לרוסים שביצעו את חובתם מחוץ לגבולות המולדת

**יום הזיכרון לרוסים שביצעו את חובתם מחוץ לגבולות המולדת** (**День памяти о россиянах, исполнявших служебный долг за пределами Отечества**) הוא תאריך זיכרון רשמי בפדרציה הרוסית, שנועד לכבד את זכרם של חיילים בינלאומיים שביצעו שירות צבאי מחוץ לגבולות מולדתם ונפלו. נחגג מדי שנה ב-15 בפברואר.

## היסטוריה
המועד ל"**יום הזיכרון לרוסים שביצעו את חובתם מחוץ לגבולות המולדת**" לא נבחר במקרה. ביום זה, 15 בפברואר 1989, עזב הטור האחרון של הכוחות הסובייטים את אפגניסטן. ביום זה, חצה את הגשר סגן אלוף בוריס וסבולודוביץ' גרומוב, כשקפץ מנגמ"ש וסימל שהוא היה האחרון שחצה את נהר הגבול אמו דריה (תרמז), אך במציאות, משמר הגבול וכוחות מיוחדים היו האחרונים שעזבו את אפגניסטן. נסיגת הכוחות הושלמה בפועל רק באחר הצהריים של ה-15 בפברואר. אירוע זה סימן את סיום המלחמה האפגנית עבור ברית המועצות, שנמשכה כמעט עשר שנים וגבתה את חייהם של יותר מ-15 אלף סובייטים.

בשנת 2010 "יום הזיכרון ללוחמים-בינלאומיים" זכה למעמד רשמי (יום דומה מצוין גם באוקראינה). החוק הפדרלי "אודות ימי תהילה צבאית ותאריכי זיכרון של רוסיה" הסדיר את יום זה כיום זיכרון, לצד תאריכים אחרים כמו יום הזיכרון והאבל. בהתאם לנספח לחוק הפדרלי מיום 12.01.1995 "אודות ותיקים", אנשי צבא סובייטים ורוסיים השתתפו ב-47 סכסוכים זרים ב-22 מדינות משנת 1936 עד 2008 (לא כולל המלחמה הפטריוטית הגדולה, כמו גם בפעולות צבאיות, שהתנהלו באופן בלעדי או בעיקר בשטח רוסיה הסובייטית, בברית המועצות ובפדרציה הרוסית).

## חגים קשורים
### בלארוס
תאריך הזיכרון המפורסם באותו יום, 15 בפברואר, מצוין בבלארוס, שם מתגוררים 24.6 אלף ותיקי מלחמה שלחמו במדינות אחרות (נכון לנתונים מ-1 בינואר 2017).
### אוקראינה
על פי צו נשיא אוקראינה ליאוניד קוצ'מה מיום 11 בפברואר 2004, אוקראינה מציינת מדי שנה ב-15 בפברואר את "*יום הכבוד למשתתפי פעולות האיבה במדינות אחרות*". במלחמת אפגניסטן מתו כ-2,500 אנשי צבא שגויסו משטח אוקראינה הסובייטית.

## קישורים חיצוניים
* יום הזיכרון ללוחמים הבינלאומיים ב"לוח החגים הרוסי"
## הערות שוליים

קטגוריה:הנצחה ברוסיה
קטגוריה:מלחמת אפגניסטן (ברית המועצות)
קטגוריה:רוסיה: חגים וימי ציון
ג'ורג'ה וויאדינוביץ'

**ג'ורג'ה וויאדינוביץ**' (בסרבית: **đorđe vujadinović**; 29 בנובמבר 1909 – 5 באוקטובר 1990) היה כדורגלן ומאמן יוגוסלבי, ששיחק בעמדת החלוץ.

## ביוגרפיה
וויאדינוביץ' נולד ב-29 בנובמבר 1909 בסמדרבו שבממלכת סרביה של אז, והגיע בגיל צעיר לגור אצל דודו שחי בבלגרד. בזמן ששיחק כדורגל יחד עם שני חבריו במגרש בפארק קלמגדן שבמרכז העיר, הבחין בו זר מבוגר שהזמין אותו ואת שני חבריו להיבחן במועדון הגדול ביותר ביוגוסלביה באותה תקופה, BSK בלגרד. הוא הצטרף לקבוצת הנוער של הקבוצה, בה שיחקו דור מוכשר של שחקנים, בהם טירנניץ', ואלארביץ', קרצ'ביץ' וזלוקוביץ'. כמה שנים לאחר מכן וויאדינוביץ' היה חלק מההתקפה של הקבוצה הבוגרת, שזכתה באליפות רבות בשנות השלושים של המאה ה-20. עד שנת 1940 הוא ערך במדי הקבוצה כ-441 הופעות, כבש כ-332 שערים, זכה ב-5 אליפויות, והיה למלך השערים של הליגה פעמיים.

במדי נבחרת יוגוסלביה ערך 44 הופעות וכבש 18 שערים בין 1929–1940. עד לפרוץ מלחמת העולם השנייה היה וויאדינוביץ' חלק מרכזי בנבחרת יוגוסלביה. הוא היה לאחד השחקנים העיקריים של הנבחרת במונדיאל 1930, בו שיחק לצד חברו לקבוצה, אלכסנדר טירנאניץ'. בשלב הבתים הוא כבש את השער הרביעי במשחק נגד בוליביה, והיוגוסלבים סיימו בראש הבתים שלהם. במשחק חצי הגמר כבש וויאדינוביץ' שער כבר בדקה הרביעית של המשחק נגד אורוגוואי, אולם אורוגוואי ניצחה בסיום 6–1, ויוגוסלביה סיימה במקום הרביעי.

במהלך מלחמת העולם השנייה, נלקח וויאדינוביץ' בשבי, ולאחר סיומה השתחרר, וסיים את קריירת המשחק שלו. לאחר מכן הוא הקדיש את הזמן בשביל לאמן את קבוצות הנוער של פרטיזן ו-OFK בלגרד, שם גם אימן את הקבוצה הבוגרת בשנים 1960–1961. בנוסף לכך אימן את נבחרת יוגוסלביה עד גיל 21.

ב-5 באוקטובר 1990 נפטר וויאדינוביץ' בבלגרד בגיל 80.

## תארים
;BSK בלגרד
*אליפות יוגוסלביה (5): 1930/31, 1932/33, 1934/35, 1935/36, 1938/39
;נבחרת יוגוסלביה
*מקום רביעי בגביע העולם: 1930
;אישיים
*מלך השערים של הליגה היוגוסלבית (2): 1929, 1930/31

## קישורים חיצוניים

קטגוריה:כדורגלנים יוגוסלבים
קטגוריה:ילידי 1909
קטגוריה:יוגוסלבים שנפטרו ב-1990
פודור

250px|ממוזער|שמאל|מיקומה של פודור על מפת סנגל

**פודור** (בצרפתית: **Podor**, בוולופית: **Podoor**) היא העיר הצפונית ביותר של סנגל, בעלת מעמד קומונה, בלב החבל ההיסטורי פוטה-טורו. העיר שוכנת על האי מורפיל בין הנהר סנגל לנהר דואה בגבול עם מוריטניה, במרחק 215 ק"מ מהעיר סן-לואי. במאה ה-11 הייתה מרכז ממלכת טקרור. היא ידועה במבצר הקולוניאלי הצרפתי החרב, שנבנב בזמנו מחדש ב-1854 כמרכז לסחר בזהב.
במפקד של שנת 2002 מנתה העיר 9,472 תושבים. בשנת 2007 - 11,869. 99% מהאוכלוסייה היא מוסלמית.

## השם
מקשרים את השם למלים הצרפתיות pot d'or, כלומר "סיר זהב" הרומז אולי לסירי הזהב שנמכרו לסוחרים הראשונים שהגיעו לאזור עתיר הזהב הזה, במאה ה-17
לפי מקור אחר השם מתייחס לקנרית הממולא בזהב אותן השאירו הסררים בעזיבתם ושנמצאו במפתיע על ידי התושבים והלוחמים שחזרו מן הקרב פיאטה דה טיימו בוקאר

## היסטוריה
פודור הוא הבירה העתיקה של אחת הממלכות הראשונות שאזור, ממלכת טקרור, שקמה במאה ה-11.
במאה ה-17 הייתה העיר תחנה בדרך ממלכת גאלאם, והייתה בלתי נמנעת עבור סחר העבדים, השנהב והגומי הערבי. הוקם בה ב-1745 מבצר צרפתי שנועד להבטיח את הנוכחות הצרפתית על הנהר סנגל ובפנים האזור, אבל אמצעיו היו מוגבלים ביותר. הוא שוקם על ידי קפטן לואי פדרב בשנת 1854. היישוב וגם המבצר הצרפתי תועד במכתבי האביר סטניסלס דה בופלר לאשתו, הרוזנת סבראן, בשנת 1788
באוקטובר 1999 סבלה העיר משיטפונות בעקבות עליית נהר סנגל על גדותיו.

## מינהל
פודור היא בירת נפת פודור. הגדול בשטח שבין שלושת המחוזות של המחוז סן-לואי.
בשנת 1952 הוענק לעיר מעמד של קומונה. היא מחולקת לשישה רבעים: סינתטיאן, לאו דמבה, מבוג'ן, ביר פודור, טיופי וסואימה.

## גאוגרפיה
### עמדה גאוגרפית
פודור היא העיר הצפונית ביותר של סנגל, בגבול עם מוריטניה. היישובים הקרובים ביותר הם אדאבאי, דאר שייח עבדלאי, דונאי, גומל ודיאטאר. היא נמצאת 487 ק"מ מרחק מעיר הבירה דקר.

## אקלים
הטמפרטורה הממוצעת בשנה היא +25.9°C ; הטמפרטורה הממוצעת בינואר היא +21°C וביוני 30.7°C . הטמפרטורה המרבית השנתית היא +34.5°C .
הטמפרטורה המרבית בינואר היא +30.9°C וביוני - +40.7°C.
הטמפרטורה המזערית השנתית היא +17.3°C, בינואר היא +11.1°C ובספטמבר +22.1°C
כמות המשקעים השנתית היא 212.8 מיליליטר. המרבית היא 77.4 מיליליטר באוגוסט והמזערית 0.2 מיליליטר באפריל.

## דמוגרפיה
במפקד משנת 2002 מנתה העיר 9472 תושבים. וב-2007 לפי ההערכות הרשמיות - 11869 תושבים. 99% מהתושביה הם מוסלמים .

## כלכלה
מיקומה האסטרטגי אפשר לה מזה זמן רב למלא תפקיד של מרכז מסחרי.
רוב התושבים הם רועי צאן, דייגים וחקלאים.
שפוץ המבצר הישן בשנת 2006 עשוי להאיץ את התפתחות התיירות.
בשנת 2005 חודש השיט על אוניית "בו אל מוגדד" על נהר סנגל בין סן-לואי לפודור במסלול שאורכו 300 ק"מ.

## תחבורה
לעיר יש שדה תעופה.

## יעדי תיירות ומונומנטים
400px|ממוזער|שמאל|בתי המסחר המסחר הישנים של נמל פודור
עם המונומנטים ההיסטוריים של פודור נמנים
*מבצר פודור
*בית פואה בפינת הרציף
*רציפי פודור - בתי המסחר הישנים (Anciens comptoirs)

## אישים
מפודור וסביבתו יצאו כמה ממנהיגיה הרוחניים של בני סנגל: אל חאג' מאליכ סי, מדיו, במבה מגולר (Bamba de Gollere), באל מבודה (Ball de Bodé)
בפודור נולדו מעצבת האופנה אומו סי והמוזיקאים באבה מאל ומנסור סק.

## קישורים חיצוניים

*האתר של סן לואי - על פודור

## הערות שוליים

קטגוריה:סנגל: ערים
אופל אסטרה H

**אופל אסטרה H** (בגרמנית: **Opel Astra H**) היא מכונית משפחתית קטנה קומפקטית, מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים 2004–2010.

## "אופל אסטרה H"

* מנוע קדמי.
* סוג הנעה: הנעה קדמית.
* סוגי מנוע: מנועי בנזין, מנועי דיזל.
* סוג הנעה: הנעה קדמית.
* 5 נוסעים (דגם סדאן 4 דלתות, דגם הצ'בק 5 דלתות).
* קיבולת מכל דלק - 52 ליטר.

## תצורות "אופל אסטרה H"

* 4 דלתות - סדאן.
* 2 דלתות - סדאן.
* 5 דלתות - האצ'בק.
* 2 דלתות - קופה.
* 2 דלתות דגם "TwinTop" - קופה קבריולה.
* 5 דלתות - סטיישן.

## סדרות "אופל אסטרה H"
* סדרה ראשונה - יוצרה בין השנים 2004–2007
* סדרה שנייה - יוצרה בין השנים 2007–2010

### דגמים "אופל אסטרה H"
* "1.4".
* "1.4 Twinport".
* "1.4 LPG".
* "ecoFLEX".
* "1.6 Twinport".
* "1.6 LPG".
* "ecoFLEX".
* "1.6".
* "1.6 Turbo".
* "1.8".
* "2.0 Turbo".

## תמונות

קובץ:Opel Astra H 2.0Turbo front.JPG | "אופל אסטרה H" דגם "2.0 Turbo" 
קובץ:Opel Astra Cosmo.JPG | "אופל אסטרה H" בתצורה 5 דלתות הצ'בק 
קובץ:Kilbeggan, Co. Westmeath - Ireland (5825278785).jpg | "אופל אסטרה H" בתצורה 4 דלתות סדאן 
קובץ:Opel Astra GTC rear.jpg | "אופל אסטרה H" דגם "GTC"
קובץ: Astra01112008.jpg| "אופל אסטרה H", שנת 2008 - מבט לתא הנהג ו-לוח מחוונים 
קובץ:Opel Astra (5955679770).jpg | "אופל אסטרה H" 
קובץ:Opel Astra blue front 20080304.jpg | "אופל אסטרה H" 
קובץ:Opel Astra 1.6 twinport hatchback3.jpg | "אופל אסטרה H" בתצורה 5 דלתות הצ'בק 
קובץ:Opel Astra H.jpg | "אופל אסטרה H" 
קובץ:Opel Astra H Stufenheck Edition 1.6 Ecotec Saphirschwarz Heck.JPG | "אופל אסטרה H" בתצורה 4 דלתות סדאן 
קובץ:Opel Astra H OPC Nuerburgring Edition.JPG | "אופל אסטרה H" 
קובץ:Opel Astra H Caravan (Facelift, seit 2007) 1.7 CDTI ecoFLEX side MJ.JPG | "אופל אסטרה H" דגם "1.7 CDTI", שנת 2007 - סטיישן 
קובץ:Opel Astra H TwinTop 1.8 Powerrot Heck.JPG | "אופל אסטרה H" דגם "TwinTop" - קופה-קבריולה
קובץ:Opel Astra TwinTop auf der IAA 2005.jpg | "אופל אסטרה H" דגם "TwinTop" - קופה-קבריולה 
קובץ:SAKSA TAKSO.JPG | "אופל אסטרה H" מונית סטיישן



קובץ:Astra politia 9.jpg| "אופל אסטרה H" - ניידת משטרה
קובץ:Opel Astra Guardia Civil.JPG| "אופל אסטרה H" - ניידת משטרה
קובץ:Koninklijke Marechaussee pic-16.JPG| "אופל אסטרה H" - ניידת משטרה סטיישן
קובץ:Opel Astra - Police BE.jpg| "אופל אסטרה H" - ניידת משטרה


## ראו גם
* אופל
* אופל אסטרה
* אופל קדט D
* אופל קדט E
* אופל קפיטן
* אופל אדמירל

## קישורים חיצוניים

* 
* 
* 
* אופל, האתר הבינלאומי

## הערות שוליים

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:מוניות
אסטרה H
קטגוריה:דגמי מכוניות שהושקו ב-2004
קטגוריה:כלי רכב גרמניים
קטגוריה:כלי רכב המורכבים בברזיל
קטגוריה:כלי רכב המיוצרים בבלגיה
קטגוריה:כלי רכב המורכבים במצרים
קטגוריה:כלי רכב המורכבים בבריטניה
קטגוריה:כלי רכב המיוצרים בפולין
קטגוריה:כלי רכב המורכבים ברוסיה
בני ברוכים

**בני ברוכים** (נולד ב-15 במאי 1972) הוא קומיקאי ושחקן ישראלי.

## ביוגרפיה
ברוכים נולד בישראל למשפחה ממוצא פרסי.

בשנת 1982, בגיל עשר, שיחק בהצגה "המלך מתיא הראשון" לצד שייקה אופיר. בגיל 15 החל להופיע בקולנוע עם הסרט "The Beast" . ב-1987 הופיע בתפקיד קטן בסרטו של זאב רווח "המובטל בטיטו" בתפקיד ילד. ב-1988 שיחק בסרט "רמבו 3", שצולם בישראל, וב-1989 השתתף בסרט "Riding the Edge" .

ב-1991 השתתף בסרט "לא בלי בתי".

ב-2003 גילם את פנחס בסדרת הנוער "הפיג'מות" בערוץ הילדים, וב-2005 השתתף בסדרה "אהבה זה כואב" בערוץ 10. ב-2012 התארח בתוכנית המערכונים "ארץ נהדרת", וב-2013 השתתף בסדרת הדרמה "נויורק" של yes. ב-2015 גילם את עקיבא בסדרה "גן חיות" בניקלודיאון, ובאותה שנה השתתף בסדרת הדרמה "חשודה" בערוץ 10.

ב-2016 שיחק את בני, בעלה של אסתר (אסתי זקהיים) בסדרת הנוער "אלישע" בערוץ הילדים, וב-2019 השתתף בסרט הקומי "בזמק".

בפברואר 2020 החל לשחק בסדרה "אבא מטפלת" בערוץ TeenNick. בנוסף, ב-2020 השתתף בתוכנית המציאות "הישרדות VIP עונה 3" ברשת 13, בה היה למודח ה-16 ולמושבע השישי. ב-2024 התארח בעונה החמישית של הסדרה הקומית של כאן 11 "קופה ראשית" בה גילם את פיני.

### חיים אישיים
ברוכים מתגורר בכפר סבא, נשוי ואב לשני ילדים. הוא כבד שמיעה.

## קישורים חיצוניים

* 

* הסטנדאפיסט בני ברוכים: "הרופא אמר לנו שמעכשיו נותר רק להתפלל", באתר הידברות
* 

## הערות שוליים

קטגוריה:אישים ממוצא יהודי-איראני
קטגוריה:כבדי שמיעה ישראלים
קטגוריה:מתחרי הישרדות (ישראל)
קטגוריה:סטנדאפיסטים ישראלים
קטגוריה:קומיקאים יהודים ישראלים
קטגוריה:שחקני קולנוע וטלוויזיה ישראלים
קטגוריה:כפר סבא: אישים
קטגוריה:ישראלים שנולדו ב-1972
דייוויד הורוויץ (עורך)

**דייוויד הורוויץ** (באנגלית: **David Horovitz**; נולד ב-12 באוגוסט 1962) הוא עיתונאי ועורך עיתונים ישראלי שכותב בשפה האנגלית. הוא ערך בעבר את הג'רוזלם פוסט ואת ג'רוזלם ריפורט. הוא ייסד ועורך את העיתון המקוון Times of Israel.

## ביוגרפיה
הורוויץ נולד בלונדון למשפחה שהיגרה לשם מגרמניה בשנת 1937. בשנת 1983 עלה לישראל ושירת בצה"ל בחיל החינוך.

הורוויץ הוא בוגר האוניברסיטה העברית בירושלים, נשוי לליסה, ואב לשלושה ילדים.

לאחר עלייתו החל הורוויץ לעבוד עבור הג'רוזלם פוסט. עם היווסדו של הג'רוזלם ריפורט, בשנת 1990, עבר הורוויץ לעבוד בו. בשנת 1998 מונה לעורכו הראשי העיתון ובשנת 2001: גם מוציא לאור. בשנת 2004 חזר לג'רוזלם פוסט, הפעם כעורך ראשי. בשנת 2011 התפטר והקים, ביחד עם סת' קלרמן, את העיתון המקוון Times of Israel, אותו הוא עורך מאז 2012.

בשנת 2014 הוענק לו פרס על מפעל חיים בעיתונות יהודית מאת ארגון בני ברית.

## קישורים חיצוניים

* 

## הערות שוליים

קטגוריה:עורכי עיתונים ישראלים
קטגוריה:עורכי ג'רוזלם פוסט
קטגוריה:סגל הג'רוזלם פוסט
קטגוריה:ישראלים ילידי אנגליה
קטגוריה:לונדון: אישים
קטגוריה:בוגרי האוניברסיטה העברית בירושלים
קטגוריה:עולים בשנות ה-1980
קטגוריה:ישראלים שנולדו ב-1962
יחסי סין – סנט לוסיה

**יחסי סין–סנט לוסיה** הם היחסים שבין הממשלות והעמים של **[[הרפובליקה העממית של סין]]** ושל **[[סנט לוסיה]]**. בין שתי המדינות לא מתקיימים יחסים דיפלומטיים רשמיים נכון לשנת 2020.

## היסטוריה
הרפובליקה העממית של סין וסנט לוסיה כוננו את יחסיהן הדיפלומטיים לראשונה ב-1 בספטמבר 1997. ב-30 באפריל 2007 חשפה סנט לוסיה כי היא החליטה לכונן יחסים דיפלומטיים עם טאיוואן. היחסים בין הרפובליקה העממית של סין וסנט לוסיה שרדו חמישה ימים עד שנותקו לחלוטין ב-5 במאי 2007.

היחסים שבין שתי המדינות במישור הכלכלי ובמישור התרבותי המשיכו להתקיים, אם כי היקפם התדרדר בצורה דרסטית. הרפובליקה העממית של סין מנהלת את האינטרסים שלה בסנט לוסיה ומעניקה שירותים קונסולריים לאזרחי המדינה דרך השגרירות שהיא מחזיקה בברידג'טאון שבברבדוס.

ביולי 2018 סנט לוסיה העניקה לאזרחי הרפובליקה העממית של סין אפשרות להיכנס למדינה ללא אשרת כניסה.

## נציגויות דיפלומטיות
* הרפובליקה העממית של סין אינה מיוצגת בסנט לוסיה, הן בדרג השגרירות והן בדרג הקונסולרי. הרפובליקה העממית של סין מעניקה שירותים קונסולריים לאזרחי סנט לוסיה דרך השגרירות שהיא מחזיקה בברידג'טאון, בירת ברבדוס.
* סנט לוסיה אינה מיוצגת ברפובליקה העממית של סין, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
Heartless (שיר של דיפלו)

"**Heartless**" הוא שיר של דיפלו, מתוך אלבומו Diplo Presents Thomas Wesley, Chapter 1: Snake Oil. קליפ הווידאו הראשון בוים על ידי ברנדון דרמר ויצא ב-5 בספטמבר 2019.

## מיקומי שיא

## נתוני מכירות

## הגרסה של ג'וליה מייקלס

גרסה שהוקלטה מחדש לשיר מציגה את הזמרת האמריקאית ג'וליה מייקלס יצא ב-31 בינואר 2020. קליפ הווידאו השני יצא באותו היום. הקליפ צולם בנאשוויל ובוים על ידי ברנדון דרמר. הקליפ מתרחש במוטל בו נראה שלמורגן וולן ולג'וליה מייקלס יש בעיות במערכות היחסים שלהם. כששניהם יוצאים החוצה לאוויר צח, הם עוזבים את אהוביהם ובורחים יחד. גרסת הרמיקס של השיר הופיעה ברדיו הפופ בארצות הברית ב-25 בפברואר 2020.

### מיקומי שיא

## קישורים חיצוניים

## הערות שוליים

קטגוריה:סינגלים מ-2020
קטגוריה:שירי דיפלו
קטגוריה:שירי מורגן וולן
קטגוריה:שירי ג'וליה מייקלס
קטגוריה:דואטים
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירים שנכתבו על ידי קינג הנרי
קטגוריה:שירים שהופקו על ידי דיפלו
קטגוריה:שירי יהלום בארצות הברית
קטגוריה:שירי זהב באוסטרליה
קטגוריה:שירי פלטינה בקנדה
קטגוריה:סינגלים בהוצאת קולומביה רקורדס